open-index/open-wikipedia-markdown huggingface dataset:
ஆர்சனிக் மூவயோடைடு

**ஆர்சனிக் மூவயோடைடு** *(Arsenic triiodide )* என்பது AsI3.  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அடர் சிவப்பு நிறத்தில் திண்மமாகக் காணப்படும் இச்சேர்மம் எளிமையாக பதங்கமாகிறது பட்டைக்கூம்பு மூலக்கூறான இச்சேர்மம் கரிம ஆர்சனிக் சேர்மங்கள் தயாரிக்க பெரிதும் பயன்படுகிறது.

## தயாரிப்பு

ஆர்சனிக் முக்குளோரைடு மற்றும் பொட்டாசியம் அயோடைடு வினைபுரிவதால் ஆர்சனிக் மூவயோடைடு உருவாகிறது:
:AsCl3  + 3KI   →   AsI3  +  3 KCl.

## வினைகள்

ஆர்சனிக் மூவயோடைடு  தண்ணீரில் மெல்ல நீராற்பகுப்பு அடைந்து ஆர்சனிக் மூவாக்சைடு மற்றும் ஐதரயோடிக் அமிலம் ஆகியனவற்றைத் தருகிறது. ஐதரயோடிக் அமிலத்துடன் சமநிலை கொண்டுள்ள ஆர்சனசமிலம் உருவாதல் வழியாக இவ்வினை நிகழ்கிறது. இச்சேர்மத்தின் நீர்க்கரைசல் உயர் அமிலத்தன்மையுடன் காணப்படுகிறது. (0.1N கரைசலின் pH =1.1) 200° செல்சியசு வெப்பநிலையில் இது, ஆர்சனிக் மூவாக்சைடு, தனிமநிலை ஆர்சனிக் மற்றும் அயோடினாகச் சிதைவடைகிறது. இருப்பினும் இச்சிதைவு வினையானது 100° செல்சியசு வெப்பநிலையில் அயோடின் வாயுவை வெளியேற்றும் செயலுடன் தொடங்கிவிடுகிறது.

## பண்டைய பயன்கள்

லையாம் தோனெலியின் கரைசல் என்ற பெயரில் முற்காலத்தில் இச்சேர்மம் வாத நோய், மூட்டழற்சி, மலேரியா, உறக்கநோய் நச்சுயிரி தொற்றுகள், காசநோய் மற்றும் நீரிழிவு நோய்
ஆகியனவற்றிற்குப் பரிந்துரைக்கப்பட்டது. 
## மேற்கோள்கள்

பகுப்பு:ஆலோமோனோ ஆர்சேன்கள்
பகுப்பு:அயோடைடுகள்
பகுப்பு:ஆர்சனிக் ஆலைடுகள்
பகுப்பு:ஆர்சனிக்கு சேர்மங்கள்
முதலாம் குமாரகுப்தன்

**முதலாம் குமாரகுப்தன்** என்பவன் குப்தப் பேரரசனாவான். இவனுக்கு சக்ராதித்யா என்ற பெயரும் இருந்தது. இவர் பொ.ஊ. 415-455 வரை பதவியில் இருந்தார். இவர் இவருக்கு முன்னர் ஆட்சியில் இருந்த இரண்டாம் சந்திரகுப்தர், துருவதேவி ஆகியோரின் மகனாவார்.

ஒரு வல்லமையுள்ள ஆட்சியாளனாக இருந்த இப்பேரரசர், வங்காளத்திலிருந்து கத்தியவார் வரையும், இமயத்திலிருந்து நர்மதா வரையும் பரந்திருந்த பெரிய பேரரசைப் பாதுகாத்து வந்தார். இவர் ஏறத்தாழ 40 ஆண்டுகள் திறமையாக ஆட்சி செய்தார். எனினும், இவரது ஆட்சியின் இறுத்திப் பகுதி சிறப்பாக அமையவில்லை. மத்திய இந்தியாவைச் சேர்ந்த புஷ்யமித்திர சுங்கன்  என்பவன் நடத்திய கலகங்களும், வெள்ளை ஹூணர்களின் ஆக்கிரமிப்புக்களும், குப்தப் பேரரசுக்கு பிரச்சினைகளை உண்டாக்கின. ஆனால், குமாரகுப்தர், இவ்விரு பகுதியினரையும் தோற்கடித்துத் தனது வெற்றியைக் கொண்டாடுமுகமாக அசுவமேத வேள்வியை நடத்தினார்.

இவர், தனது பெயரைக்கொண்ட குமரக் கடவுளின் உருவம் பொறித்த புதிய நாணயங்களை வெளியிட்டார். இவரைப் பற்றிய குறிப்புகள் ஜூனாகத் பாறைகளில் எழுதப்பட்டுள்ளன.

## நாளாந்தா பல்கலைக்கழகம்

முதலாம் குமாரகுப்தர் நாளந்தாவில் பௌத்த சமயம் மற்றும் அறிவியல் போன்ற கல்விகளைப் பயில நாளந்தா பல்கலைக்கழகத்தை நிறுவினார். தற்போது நாளாந்தா பல்கலைக்கழகத்தை, யுனெஸ்கோ நிறுவனத்தால் 15 சூலை 2016-இல் உலகப்பாரம்பரியக் களக்களில் ஒன்றாக அறிவிக்கப்பட்டுள்ளது.

## சான்றுகள்

## இணைப்புகள்
*  முதலாம் குமாரகுப்தன் காலத்து காசுகள்

பகுப்பு:குப்தப் பேரரசு
பகுப்பு:இந்தியப் பேரரசர்கள்
அல்லைல் அயோடைடு

**அல்லைல் அயோடைடு அல்லது 3 அயோடோ புரொப்பீன்** *(Allyl iodide (3-iodopropene)* என்பது C3H5I என்ற மூலக்கூற்று வாய்ப்பாடு கொண்ட ஓரு கரிம ஆலைடு வகைச் சேர்மமாகும். ஆல்க்கைல் 2 பைர்ரோலிடன்கள், சார்பிக் அமில எசுத்தர்கள் 5,5-disubstituted barbituric acids,, 5,5- இல் இருபதிலீடு செய்யப்பட்ட பார்பிட்யூரிக் அமிலங்கள் மற்றும் கரிமவுலோக வினையூக்கிகள் போன்ற கரிமச் சேர்மங்களைத் தயாரிக்க இச்சேர்மமானது பயன்படுகிறது. மெத்தில் அயோடைடை முப்பீனைல் பாசுபைட்டுடன் சேர்த்து, அல்லைல் ஆலைடுகளின் மீதான பிங்கெல்சிடெய்ன் வினையின் மூலம் அல்லது தனிமநிலை பாசுபரசு மற்றும் அயோடின் ஆகியன கிளிசரால்  உடன் ஈடுபடும் வினை போன்ற வழிமுறைகளில் அல்லைல் அயோடைடு தொகுப்பு முறையில் தயாரிக்கப்படுகிறது. எக்சேனில் கரைந்துள்ள அல்லைல் அயோடைடை −5 ° செல்சியசு வெப்பநிலையில் உறைநிலையில் , சிதைவடைந்து அயோடினை வெளியிடுவதற்கு முன்புவரை மூன்று மாதங்களுக்கு வைத்திருக்கலாம்
. 

## மேற்கோள்கள்

## இவற்றையும் காண்க
* அல்லைல்
* அல்லைல் ஆல்ககால்
* அல்லைல் புரோமைடு
* அல்லைல் குளோரைடு

பகுப்பு:ஆல்க்கீன்கள்
பகுப்பு:கரிம அயோடைடுகள்
கோல்கர்

**கோல்கர்** என்னும் கட்டிடம், இந்திய மாநிலமான பீகாரின் பட்னாவில் காந்தி மைதானத்தின் மேற்கில் அமைந்துள்ளது. இந்த குதிரை 1786ஆம் ஆண்டில் கேப்டன் ஜான் கர்ஸ்டின் என்பவர் கட்டினார். கோல்கர் என்ற சொல்லுக்கு வட்ட வடிவிலான வீடு என்று பொருள்.

## வரலாறு
1770ஆம் ஆண்டில் ஏற்பட்ட பஞ்சத்தால் வங்காளம், பீகார், வங்காளதேசம் ஆகிய பகுதிகளில் ஏறத்தாழ ஒரு கோடி மக்கள் இறந்தனர்.  அப்போதைய இந்தியத் தலைமை ஆளுநரான வாரன் ஹேஸ்டிங்ஸ் என்பவரின் உத்தரவால் இந்த கட்டிடம் கட்டப்பட்டது. இதில் பிரித்தானிய இராணுவத்துக்கு தேவையான தானியங்கள் சேர்த்து வைக்கப்பட்டன. இதை ஈஸ்ட் இந்தியா கம்பெனியைச் சேர்ந்த கேப்டன் ஜான் கர்ஸ்டின் என்பவர் கட்டினார். இதில் 140000 டன்கள் எடையுள்ள பொருட்களை சேர்த்து வைக்கலாம்.

இந்தக் கட்டிடத்தை 2002ஆம் ஆண்டில் மேம்படுத்தியது பீகார் மாநில அரசு.

## படங்கள்

Image:Golghar, Patna, 1888.jpg|கோல்கர், பட்னா ஓவியம்
Image:Golghar at Bankipur, near Patna, 1814-15.jpg|பத்தொன்பதாம் நூற்றாண்டு ஓவியம்


## சான்றுகள்

## இணைப்புகள்

பகுப்பு:கட்டிடங்கள்
பகுப்பு:பீகார்
பகுப்பு:பீகார் வரலாறு
பகுப்பு:இந்தியப் பொருளாதார வரலாறு
சட்ட அமலாக்க முகமை

வட அமெரிக்க பகுதிகளில் ஒரு **சட்ட அமலாக்க முகமை** (*Law Enforcement Agency*) என்றால், சட்டங்களை நடப்பிலாக்க அல்லது அமலாக்கம் செய்வதற்கானப் பொறுப்பு வகிக்கும் ஓர் அரசு முகமையாகும்.

வட அமெரிக்காவிற்கு வெளியில், இது போன்ற அமைப்புகள் பொதுவாக காவல் சேவைகள் என அழைக்கப்படுகிறது. வட அமெரிக்காவில், இதில் சில சேவைகள் காவல் என்றும், மற்றவை ஷெரிஃப் அலுவல் அல்லது ஷெரிஃப் துறை (Sheriff office/Department), அதாவது வட்டார காவலிற்கான தனித்துறை, எனவும் அறியப்படுகிறது. அதேவேளையில் அமெரிக்க ஒன்றிய நாடுகளில் விசாரனை காவல் சேவை பிரிவு பரவலாக ப்யுரோ என அழைக்கப்படுகிறது. உதாரணமாக *ஃபெடரல் ப்யுரோ ஓஃப் இன்வெஸ்டிகேஷன்*

## மேற்கோள்கள்

பகுப்பு:நீதித்துறைகள்‎
குஜராத் விரைவுவண்டி

19011/19012 **குஜராத் விரைவுவண்டி** என்னும் விரைவுவண்டி, இந்திய இரயில்வேயின் நிர்வாகத்துக்கு உட்பட்டு இயக்கப்படுகிறது. இது மும்பை சென்ட்ரலில் இருந்து அகமதாபாத்துக்கு வந்து, மீண்டு சென்ட்ரலை சென்றடையும்

## நேர விவரம்

19011 குஜராத் விரைவுவண்டி, ஒவ்வொரு நாளும் 5:45 மணிக்கு மும்பை சென்ட்ரலில் இருந்து கிளம்பி, அதே நாளில் 14:55 மணிக்கு அகமதாபாத்தை வந்தடையும்.

19012 குஜராத் விரைவுவண்டி, ஒவ்வொரு நாளும் 7:00 மணிக்கு அகமதாபாத் சந்திப்பில் இருந்து கிளம்பி, அதே நாளில் 16:25 மணிக்கு மும்பை சென்ட்ரலை வந்தடையும்.

## சான்றுகள்

பகுப்பு:இந்திய விரைவுவண்டிகள்
எத்தில் அயோடைடு

**எத்தில் அயோடைடு** *(Ethyl iodide)* என்பது C2H5I  என்ற மூலக்கூற்று வாய்ப்பாடு கொண்ட நிறமற்ற  வேதியியல் சேர்மமாகும். இச்சேர்மம் அயோடோ மீத்தேன் என்றும் அழைக்கப்படுகிறது. எத்தனாலுடன் அயோடின் மற்றும் பாசுபரசு  சேர்த்து சூடுபடுத்தும் போது எத்தில் அயோடைடு உருவாகிறது. காற்றில் படும்போது குறிப்பாக ஒளியால் பாதிக்கப்பட்டு கரைந்துள்ள அயோடின் காரணமாக மஞ்சள் அல்லது சிவப்பு நிறமாக மாறுகிறது.  ஐதரயோடிக் அமிலம் மற்றும் எத்தனால் வினைபுரியும் போதும் காய்ச்சி வடித்து எத்தில் அயோடைடு தயாரிக்கலாம். செப்புத் துகளில்  சேமித்து வைத்தால் மட்டுமே விரைவாகச் சிதைவடைவதில் இருந்து எத்தில் அயோடைடை பாதுகாக்க முடியும். இவ்வாறான முறையும் கூட ஓராண்டு வரைதான் பலன்தரும் என்பது கவனிக்கத் தக்கதாகும்.

ஏனெனில் அயோடைடு நல்ல விடுபடும் குழுவாகும், மற்றும் எத்தில் அயோடைடு ஒரு வலிமையான எத்திலேற்றும் முகவராகக் செயல்படக் கூடியச் சேர்மமாகும். ஐதரசனை தனி உறுப்பாக வழங்கும வேதிப் பொருளாகவும் இது பயன்படுத்தப்படுகிறது.

## தயாரிப்பு

சிவப்பு பாசுபரசு, எத்தனால், மற்றும் அயோடின் ஆகியன வினைபுரிவதால் எத்தில் அயோடைடு தயாரிக்கப்படுகிறது. தனிநிலை எத்தனாலும் அயோடின் பொடியும் எத்தனாலில் கரைந்து இச்செயல் முறையில் பயன்படுத்தப்படுகின்றன. செயல்முறை நிகழும் போது வெப்பநிலை கட்டுப்படுத்தப்படுகிறது. நிலைப்புத்தன்மையற்றது என்ற காரணத்தினால் பாசுபரசு முக்குளோரைடு அவ்விடத்திலேயே தயாரித்துக் கொள்ளப்படுகிறது 
 
:\mathrm{3 \ C_2H_5OH + PI_3 \rightarrow 3 \ C_2H_5I + H_3PO_3}

மாசு கலந்து உருவாகும் இக்கலவை காய்ச்சி வடித்தல் முறையில் தூய்மைப்படுத்தப்படுகிறது.

## மேற்கோள்கள்

பகுப்பு:அயோடோ ஆல்க்கேன்கள்
பகுப்பு:எத்திலேற்றும் முகவர்கள்
தனித்த பகுதி (அமெரிக்கா)

**தனித்தப் பகுதி**கள் (*insular area*) எனப்படுவன ஐக்கிய அமெரிக்க நாட்டின் ஐம்பது மாநிலங்களிலோ  அமெரிக்க கூட்டரசு மாவட்டம் வாசிங்டன், டி. சி.யிலோ இல்லாத அமெரிக்க நிலப்பகுதிகள் ஆகும். இவை இலத்தீன் சொல்லான *இன்சுலா* ("தீவு") என்பதைக் கொண்டு ஆங்கில மொழியில்  "இன்சுலர்" பகுதிகள் என அங்கு குறிப்பிடப்படுகின்றன.  இவை ஒருகாலத்தில் போர்ப் பிரிவின்  தனித்தப்பகுதி விவகாரத்துறையால் நிர்வகிக்கப்பட்டு வந்தன;  இன்று கூட்டரசின் உள்துறையின் கீழ் தனித்தப் பகுதிகள் விவகார அலுவலகத்தால் நிர்வகிக்கப்படுகின்றன.

## மேற்சான்றுகள்

பகுப்பு:ஐக்கிய அமெரிக்க அரசியல் பிரிவுகள்
ஊசிமுறி

**ஊசிமுறி** என்பது ஒரு தொகைச்சொல். ஊசியும் முறியும் என்பது இதன் விரி. ஊசி என்பது எழுத்தாணி. முறி என்பது எழுதும் ஓலை. ஒரு பாடலை எழுதும்போது அது முடிவதற்குள் இடையிலே ஊசி முறிந்துபோன பாடல் ஒன்றுக்கு ஊசிமுறி என்னும் பெயர் சூட்டப்பட்டுள்ளது. இதனைப் பாடியவர் கம்பர் காலத்து இடைக்காடர். இடைக்காடனார், இடைக்காட்டுச் சித்தர் ஆகிய புலவர்கள் வேறு. 
## ஊசிமுறிப் பாடல்
ஆற்றங்கரையி னருகிருக்கு மாமரத்திற்
காக்கை யிருந்து கககவெனக் - காக்கைதனை
எய்யக் கோலில்லாமல் … என்றானே
வையக் கோனாரின் மகன்.தனிப்பாடல் திரட்டு, பக்கம் 45-54 (பாடல் 60) 

## ஊசி முறிந்தது
ஆற்றங் கரையி னருகிருக்கு மாமரத்திற்
காக்கை யிருந்து கககவெனக் - காக்கைதனை
எய்யக்கோல் இல்லாமல்

என்று எழுதியதும் அவரது எழுத்தாணி முறிந்துவிட்டது. முறிந்தபோது எழுதிய சொல் நமக்குக் கிடைக்கவில்லை.
 
என்றானே
வையக் கோனாரின் மகன். 

என்று வரும் அதன் தொடர்ச்சி கிடைத்துள்ளது. 
## பாடலின் பொருள்
ஆற்றங்கரையில் மாமரம் ஒன்று இருந்தது. அதில் காக்கை ஒன்று இருந்துகொண்டு ‘க க க’ என்று கரைந்தது. மாடு மேய்க்கும் கோனார் ஒருவரின் மகன் அதனைக் குறிவைத்து எய்து அடித்து வீழ்த்த எண்ணினான். கோல் கிடைக்கவில்லை. (எழுத்தாணி முறிவு)
## பாடலின் உட்பொருள்
காக்கை - எமன்
க க க எனல் – எமன் கொக்கரிக்கும் ஒலி
வையக் கோனார் - நாடாளும் அரசன்
நாடாளும் அரசன் ஒருவன் தன்னைக் கொல்லவந்த எமனைக் கொல்ல விரும்பினான். அதற்குக் கருவிக்கோல் கிடைக்கவில்லை. சாவைத் தவிர்க்க முடியாது என்பது கருத்து. 
## அடிக்குறிப்பு

பகுப்பு:12 ஆம் நூற்றாண்டுத் தமிழ் நூல்கள்
சைப்பேன்

thumb|right|250px|சைப்பேனின் வடபகுதியின் தோற்றம்
**சைப்பேன்** (*Saipan*, ) அமைதிப் பெருங்கடலின் மேற்குப் பகுதியில் அமெரிக்க தனித்த பொதுநலவாயமான வடக்கு மரியானாத் தீவுகளில் மிகப் பெரியத் தீவாகும்.  2010ஆம் ஆண்டு மக்கள்தொகை கணக்கெடுப்பின்படி சைப்பேனின் மக்கள்தொகை 48,220 ஆகும்.

பொதுநலவாயத்தின் அரசுமையம் இத்தீவின் *கேப்பிடல் ஹில்* என்ற சிற்றூரில் அமைந்துள்ளது.  இத்தீவு முழுவதுமே ஒரே நகராட்சி கீழ் அமைந்துள்ளதால், பல நேரங்களில் சைப்பேனே பொதுநலவாயத்தின் தலைநகரமாக  கருதப்படுகின்றது.

சைப்பேனின் சூன் 12, 2015 முதல்  மேயராக  டேவிட் எம். அபதங் பதவியில் உள்ளார்.

## குறிப்புகள்

பகுப்பு:ஐக்கிய அமெரிக்க நகரங்கள்
பகுப்பு:பசிபிக் பெருங்கடல் தீவுகள்
பகுப்பு:ஓசியானியா தலைநகரங்கள்
விளக்கெண்ணெய்

**விளக்கெண்ணெய்** (*castor oil*) என்பது ஆமணக்கு விதைகளில் (*ricinus communis*) இருந்து எடுக்கப்படும் ஒரு தாவர எண்ணெய் ஆகும். இது பிற எண்ணெய்களை விட அடர்த்தி அதிகமாகக் காணப்படுகிறது. எனவே சற்று பிசுபிசுப்புடன் காணப்படும். இதன் கொதிநிலை , அடர்த்தி 961 கிகி/மீ3. விளக்கெண்ணெய் குளிர்ச்சி  தரக்கூடியது. மருத்துவப்பயன்கள் நிறைந்தது. பேதி மருந்தாகப் பயன்படுகிறது.

=வீடுகளில் விளக்கெண்ணெய் தயாரித்தல்=
எளியமுறையில் வீடுகளில் விளக்கெண்ணெய் தயாரிக்கப்படுகிறது. இதற்கு ஆமணக்கு விதைகளை வெயிலில் உலர்த்தி அவற்றை உரலில் இட்டு நன்கு இடிக்கவேண்டும். அது கிட்டத்தட்ட பசை போல இருக்கும். பின்னர் பானை ஒன்றில் தண்ணீர்விட்டு அடுப்பில் வைத்துக் கொதிக்க வைக்க வேண்டும். கொதித்த நீரில் இடித்துவைத்துள்ள ஆமணக்கைக் கொட்டிக் கிளர வேண்டும். அடுப்பை நிதானமாக எரிய விட வேண்டும். சிறிது நேரத்தில் எண்ணெய் மிதக்கும். அதனைச் சிறிது சிறிதாகக் கரண்டியால் முகந்து வேறு பாத்திரத்தில் சேகரிக்க வேண்டும். சேகரித்த எண்ணெயுடன் சிறிய அளவில் நீர்த்துளிகள் கலந்து இருக்கும். எனவே எண்ணெயை வாணலியில் விட்டுச் சூடாக்க வேண்டும். சலசல என்ற சத்தத்துடன் நீர் மெல்லமெல்ல வற்றும். நீர் முழுவதுமாக வற்றிபின் சத்தம் அடங்கிவிடும். இப்போது எண்ணெயை ஆற வைத்து வடிகட்டி எடுத்து புட்டிகளில் அடைத்துப் பயன்படுத்தலாம். இயற்கையான முறையில் கண்மை தயாரிக்கவும் விளக்கெண்ணெய் பயன்படுகிறது.

## காட்டாமணக்கு
காட்டாமணக்கு செடிகளில் இருந்து பெருமளவில் எண்ணெய் எடுக்கப்பட்டு உராய்வை குறைக்கும் எண்ணெயாகவும், எரிபொருளாகவும் பயன்படுகிறது.

## மேற்கோள்கள்

பகுப்பு:மருத்துவ எண்ணெய்கள்
பகுப்பு:ஒப்பனை வேதிப்பொருட்கள்
மதேபுரா மாவட்டம்

**மதேபுரா மாவட்டம்** என்னும் மாவட்டம், இந்திய மாநிலமான பிகாரின் மாவட்டங்களில் ஒன்று.. இதன் தலைமையகம் மதேபுராவில் உள்ளது.

## பொருளாதாரம்
2006ஆம் ஆண்டில், மத்திய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான மத்திய அரசின் நிதியைப் பெறுகிறது.

## போக்குவரத்து
*வட்ட அளவிலான போக்குவரத்து

## சான்றுகள்

## இணைப்புகள்
* http://madhepura.bih.nic.in/

பகுப்பு:பீகார் மாவட்டங்கள்
பகுப்பு:மதேபுரா மாவட்டம்
சிர்கார் விரைவுத் தொடருந்து

**சிர்கார் விரைவுத் தொடருந்து** (Circar Express) இந்திய இரயில்வேயினால் இயக்கப்படும் ஒரு தினசரி தொடருந்து சேவையாகும். இது புதுச்சேரி தொடருந்து நிலையத்திலிருந்து காக்கிநாடா தொடருந்து நிலையம் வரை இயக்கப்படுகிறது. இதன் வழித்தடத்தினில் உள்ள விஜயவாடாவினை (ஆந்திரப் பிரதேசம்)  கடந்து செல்வதன் மூலம் தனது இலக்கினை அடைகிறது. இது தவிர நெல்லூர், சீராலா, ராஜமுந்திரி ஆகியவை இதன் வழியில் அமைந்த பிற முக்கிய நகரங்கள் ஆகும். தினசரி செயல்படும் இந்த தொடருந்து சுமார் 702 கிலோ மீட்டர் தூரம் வரை பயணிக்கிறது.

## இஞ்சின்
சென்னை எழும்பூரிலிருந்து லாலாகுடாவின் WAP-7 இஞ்சின் மூலம் விஜயவாடா சந்திப்பு வரையிலும், விஜயவாடாவின் WDP-1 இஞ்சின் மூலம் விஜயவாடாவில் இருந்து காக்கிநாடா ரயில் நிலையம் வரையிலும் செயல்படுகிறது.

## தண்டவாள பங்களிப்பு
சிர்கார் விரைவு ரயில் தனது தண்டவாளத்தினை காச்சிகுடா - சென்னை எழும்பூர் விரைவுவண்டியுடன் (17652/17651) பகிர்ந்துள்ளது.

## சராசரி வேகம்
தினசரி செயல்படும் இந்த ரயில் சேவை மணிக்கு 43 கிலோ மீட்டர் வேகத்தில் செயல்படுகிறது.

## வழித்தடமும் நிறுத்தங்களுக்கான நேரமும்

## வண்டி எண் 17643
இது சென்னை எழும்பூரில் இருந்து, காக்கிநாடா வரை செயல்படுகிறது. மணிக்கு சராசரியாக 43 கிலோ மீட்டர் வேகத்தில், சுமார் 700 கிலோ மீட்டர் தொலைவினை 16 மணி நேரங்களில் கடக்கிறது. இது இலக்குகளுக்கு இடைப்பட்ட 131 ரயில் நிறுத்தங்களில், 32 நிறுத்தங்களை மட்டுமே கொண்டிருக்கிறது. புறப்படும் நேரத்தில் சராசரியாக ஒரு நிமிடம் தாமதத்தினையும், சென்றடையும் நேரத்தில் சராசரியாக 52 நிமிடங்கள் தாமதத்தினையும் கொண்டுள்ளது.

## வண்டி எண் 17644
இது காக்கிநாடாவில் இருந்து, சென்னை எழும்பூர் வரை செயல்படுகிறது. மணிக்கு சராசரியாக 44 கிலோ மீட்டர் வேகத்தில், சுமார் 700 கிலோ மீட்டர் தொலைவினை 15 மணி நேரம் மற்றும் 50 நிமிடங்களில் கடக்கிறது. இது இலக்குகளுக்கு இடைப்பட்ட 130 ரயில் நிறுத்தங்களில், 31 நிறுத்தங்களை மட்டுமே கொண்டிருக்கிறது. புறப்படும் நேரத்தில் சராசரியாக 2 நிமிடங்கள் தாமதத்தினையும், சென்றடையும் நேரத்தில் சராசரியாக 12 நிமிடங்கள் தாமதத்தினையும் கொண்டுள்ளது.

## குறிப்புகள்

பகுப்பு:இந்திய விரைவுவண்டிகள்
அறிஞர் அண்ணா அரசினர் கலைக் கல்லூரி, நாமக்கல்

**அறிஞர் அண்ணா அரசினர் கலைக் கல்லூரி, நாமக்கல்** இந்தியாவின் தமிழ்நாட்டில் நாமக்கல் மாவட்டத்தில் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1968ஆம் ஆண்டில் தொடங்கப்பட்டது. தற்போது பெரியார் பல்கலைக்கழகத்தின் இணைவு பெற்ற கல்லூரியாக செயற்பட்டு வருகிறது.

## இளநிலைப் படிப்புகள்
*பி.ஏ. தமிழ்
*பி.ஏ. ஆங்கிலம்
*பி.ஏ. பொருளாதாரம்
*பி.பி.ஏ.
*பி.காம். வணிகவியல்
*பி.எஸ்ஸி. தாவரவியல்
*பி.எஸ்ஸி. வேதியியல்
*பி.எஸ்ஸி. கணினி அறிவியல்
*பி.எஸ்ஸி. கணிதம்
*பி.எஸ்ஸி. இயற்பியல்
*பி.எஸ்ஸி. விலங்கியல்
*பி.எஸ்ஸி. புள்ளியியல்
*பி.எஸ்ஸி. புவியியல்

## முதுநிலைப் படிப்புகள்
*எம்.ஏ. தமிழ்
*எம்.ஏ. ஆங்கிலம்
*எம்.ஏ. பொருளாதாரம்
*எம்.எஸ்ஸி. தாவரவியல்
*எம்.எஸ்ஸி. வேதியியல்
*எம்.எஸ்ஸி. கணினி அறிவியல்
*எம்.எஸ்ஸி. கணிதம்
*எம்.எஸ்ஸி. இயற்பியல்
*எம்.எஸ்ஸி. மண்ணியல்
*எம்.எஸ்ஸி. புவியியல்

## இதனையும் காண்க

* நாமக்கல் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## வெளியிணைப்புகள்

## மேற்கோள்கள்

பகுப்பு:நாமக்கல் மாவட்டத்திலுள்ள அரசினர் கலைக் கல்லூரிகள்
தேவேந்திரா பிசூ

**தேவேந்திரா பிசூ** (*Devendra Bishoo*, பிறப்பு: 6 நவம்பர் 1985) கயானாவைச் சேர்ந்த மேற்கிந்தியத் துடுப்பாட்ட வீரர் ஆவார். இவர் இந்திய மரபுவழியைச் சேர்ந்தவர். இடச்சுழற்பந்து வீச்சாளரான இவர் மேற்கிந்தியத்தீவுகள் துடுப்பாட்ட அணிக்காகத் தனது முதலாவது பன்னாட்டுப் போட்டியை 2011 உலகக்கிண்ணப் போட்டிகளில் விளையாடினார்.

## 5-விக்கெட்டுகள் தேர்வு சாதனை

## பன்னாட்டு விருதுகள்
* 2011 – ஐசிசி ஆண்டின் வளர்ந்து வரும் வீரர்

## மேற்கோள்கள்

## வெளி இணைப்புகள்
* 
* 

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:கயானா விளையாட்டு வீரர்கள்
பகுப்பு:மேற்கிந்தியத் தீவுகளின் துடுப்பாட்டக்காரர்கள்
அகோம் பேரரசு

}
|-
|}

**அகோம் பேரரசு** (*Ahom kingdom*)  (ஆட்சிக்  காலம்: 1228 - 1826), வடகிழக்கு இந்தியாவின், பிரம்மபுத்திரா ஆறு பாயும் தற்கால அசாம்  பகுதியில், தில்லி சுல்தானகம், மொகலாயர் மற்றும் கிழக்கிந்திய கம்பெனி ஆட்சியின் போது  600 ஆண்டுகள் ஆட்சி புரிந்தது. இப்பேரரசை 1228இல் நிறுவியவர் சுகப்பா ஆவார். இப்பேரரசின் தலைநகராக ஜோர்ஹாட் நகரம் விளங்கியது. 1586-இல் அகோம் ஆட்சியாளர்கள் காமதா இராச்சியத்தின் கிழக்குப் பகுதிகளை கைப்பற்றினர்.  வடகிழக்கு இந்தியாவில் காலூன்றிய இந்த முதல் இந்துப் பேரரசு இதுவாகும். முதலாம் ஆங்கிலேய-பர்மிய போரின் முடிவில், இப்பேரரசு 1826இல் கிழக்கிந்திய கம்பெனி ஆட்சியுடன் இணைக்கப்பட்டது.

## அகோம் ஆட்சியாளர்கள்
# சுகப்பா 1228–1268
# சுதேயுப்பா 1268–1281
# சுபின்பா 1281–1293
# சுகாங்பா 1293–1332
# சுக்ராங்பா 1332–1364Interregnum1364–1369
# ஸ்தூபா 1369–1376Interregnum1376–1380
# தியோ காம்தி 1380–1389Interregnum1389–1397
# சுதங்பா  1397–1407
# சுஜங்பா  1407–1422
# சுபாக்பா       1422–1439
# சுசென்பா    1439–1488
# சுஹென்பா    1488–1493
# சுபிம்பா     1493–1497
# சுகுங்மங்   1497–1539
# சுக்லங்மங்   1539–1552
#  சுக்ஹம்பா 1552–1603
# சுசெங்பா   1603–1641
# சுரம்பா 1641–1644
# சுதிங்பா  1644–1648
# சுதாம்லா 1648–1663
# சுபாங்மங் 1663–1670
# சன்யாட்பா 1670–1672
# சுக்லாம்பா 1672–1674
# சுகுங் 1674–1675
# கோபார் ரோஜா  1675–1675
# சுஜிங்பா 1675–1677
# சுடொய்பா 1677–1679
# சுலிக்பா 1679–1681
# சுபாத்பா 1681–1696
# சுக்ருங்பா 1696–1714
# சுதான்பா 1714–1744
# சுனேன்பா 1744–1751
# சுரேம்பா 1751–1769
# சன்யோபா 1769–1780
# சுகித்பாங்பா 1780–1795
# சுக்லிங்பா 1795–1811
# சுதிங்பா 1811–1818
# புரந்தர் சிங்கா 1818–1819
# சுதிங்பா 1819–1821
# ஜொகேஸ்வர் சிங்கா  1821–1822
# புரந்தர் சிங்கா  1833–1838

## இதனையும் காண்க
* காமதா இராச்சியம்
* கூச் பெகர் சமஸ்தானம்
## அடிக்குறிப்புகள்

## மேற்கோள்கள்

* 
* 
* 
* 
* 
* 
* 
* 

## வெளி இணைப்புகள்
*  ASSAM HISTORY/ Ahom Rule
* http://brahmaputra.vjf.cnrs.fr/bdd/IMG/pdf/Gait_historyassam_206.pdf
*  AHOM AND THE STUDY OF EARLY TAl SOCIETY 

பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:பிரித்தானிய இந்தியா
பகுப்பு:அசாம் வரலாறு
புதிய சகாப்தம்

**புதிய சகாப்தம்** 1985ஆம் ஆண்டில் விசு இயக்கத்தில் வெளியான ஒரு இந்தியத் தமிழ்த் திரைப்படமாகும். விஜயகாந்த், அம்பிகா, விசு ஆகியோர் முக்கிய கதாபாத்திரங்களில் நடித்திருந்தனர். கே. கோபிநாதன் தயாரித்த இத்திரைப்படத்திற்கு கங்கை அமரன் இசையமைத்திருந்தார். இத்திரைப்படம் 1985 மே 2 அன்று வெளியானது.

## மேற்கோள்கள்

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:விசு இயக்கிய தமிழ்த் திரைப்படங்கள்
1630

**1630** (**[[ரோம எண்ணுருக்கள்|MDCXXX]]**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* பெப்ரவரி 22 - அமெரிக்கத் தொல்குடியினர் ஆங்கிலேயக் குடியேறிகளுக்கு சோளப்பொரியை அறிமுகப்படுத்தினர்.
* மார்ச் 3 - டச்சு மேற்கிந்தியக் கம்பனியின் கப்பற்படையினர் ரெசிஃபி நகரைப் போர்த்துக்கீசரிடம் இருந்து கைப்பற்றினர். டச்சு பிரேசில் நிறுவப்பட்டது.
* மார்ச் 22 - மாசச்சூசெட்ஸ் குடா குடியேற்றத் திட்டத்தில் விளையாட்டுச் சீட்டுக்கட்டுகள், தாயக் கட்டைகள் போன்றவை வைத்திருப்பது தடைசெய்யப்பட்டது.
* சூலை - இத்தாலியில் பரவிய கொள்ளை நோய் வெனிசு நகரை அடைந்தது.
* செப்டம்பர் 7 - பாஸ்டன் நகரம் அமைக்கப்பட்டது.
* பிரித்தானியர் பரமாரிபோவில் (சுரிநாம்) குடியேறினர்.
* இரண்டு மில்லியன் மக்கள் இறப்புக்குக் காரணமான தக்காணப் பஞ்சம் இந்தியாவில் ஆரம்பமாகியது. இரண்டு ஆண்டுகள் வரை நீடித்தது.
* மாலாயாவின் அசாகான் சுல்தானகம் ஆரம்பம்.

## பிறப்புகள்
* பெப்ரவரி 19 - பேரரசர் சிவாஜி, மராட்டியப் பேரரசை உருவாக்கியவர் (இ. 1680)

## இறப்புகள்
* நவம்பர் 15 - யோகான்னசு கெப்லர், செருமானிய வானியலாளர் (பி. 1571)
* வில்லெம் ஜான்சூன், டச்சு கடற்பயணி, குடியேற்ற ஆளுநர் (பி. 1570)

## மேற்கோள்கள்

## 1630 நாட்காட்டி
இலங்கையின் உலக அழகி

**இலங்கையின் உலக அழகி** (*Miss World Sri Lanka*) என்பது தேர்வு செய்யப்பட்ட நாடுகளின் பிரதிநிதிகளிடையே நடத்தப்படும் உலக அழகிப் போட்டியில் பங்குபெறத் தகுதியாகும் இலங்கை அழகியைத் தெரிவு செய்ய இலங்கையில் நடத்தப்படும் அழகிப் போட்டியாகும்.

இது உலக அழகிப் போட்டியில் இலங்கையை பிரதிநிதித்துவப்படுத்தும் பெண்களின் பட்டியல் ஆகும்:

## வென்றவர்கள்

## இவற்றையும் பார்க்கவும்
* இலங்கையின் பிரபஞ்ச அழகி

## ஆதாரங்கள்

பகுப்பு:உலக அழகி
பகுப்பு:இலங்கைப் பண்பாடு
நீங்க நல்லா இருக்கணும்

**நீங்க நல்லா இருக்கணும்** 1992-ஆம் ஆண்டில் விசு இயக்கத்தில் வெளியான ஓர் இந்தியத் தமிழ்த் திரைப்படமாகும். நிழல்கள் ரவி, பானுப்ரியா, ஆகியோர் முக்கிய கதாபாத்திரங்களிலும், மனோரமா, சந்திரசேகர் ஆகியோர் துணைக் கதாப்பாத்திரத்திரங்களிலும் நடித்திருந்தனர். எம். எஸ். விசுவநாதன் இசையமைத்திருந்தார்.

## இதர தகவல்கள்
மதுவினால் உண்டாகும் தீமைகளைச் சமுதாயத்திற்கு எடுத்துரைப்பதாக இத்திரைப்படம் அமைந்தது. இத்திரைப்படம் சிறந்த சமூக கருத்துடைய திரைப்படத்திற்கான தேசிய விருதினை வென்றது. அப்போதைய தமிழக முதல்வர் ஜெயலலிதா இப்படத்தில் தோன்றினார். இத்திரைப்படம் தமிழ்நாடு அரசு நிதியுதவி அளித்த முதல் திரைப்படமாகும்.

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:விசு இயக்கிய தமிழ்த் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
ஆகத்தா

**ஆகத்தா**(கி.பி.231 – கி.பி.251) என்பவள் கிறிஸ்தவ புனிதை மற்றும் கன்னி மறைசாட்சி ஆவாள். அவளது நினைவு தினம் பிப்ரவரி 5 ஆகும். ஆகத்தா சிசிலியிலுள்ள கேற்றனியாவில் பிறந்தார். சுமார் கி.பி. 251-ல் மறைசாட்சியாக உயிர்நீத்தார். 
## ஆதாரங்கள்

பகுப்பு:கிறித்தவப் புனிதர்கள்
பகுப்பு:அழியா உடல் உள்ள கிறித்தவப் புனிதர்கள்
பகுப்பு:231 பிறப்புகள்
பகுப்பு:251 இறப்புகள்
சமஸ்திபூர் மாவட்டம்

**சமஸ்திபூர் மாவட்டம்**, இந்திய மாநிலமான பீகாரின் மாவட்டங்களில் ஒன்று. இதன் தலைமையகம் சமஸ்திபூரில் உள்ளது. இந்த மாவட்டம் 2904&nbsp;km² பரப்பளவில் அமைந்துள்ளது. இங்கு 27,16,929 மக்கள் வசிக்கின்றனர்.

## பொருளாதாரம்
2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பிந்தங்கிய  250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பிந்தங்கிய மாவட்டங்களுக்கான ஒன்றிய அரசின் நிதியைப் பெறுகிறது.

## அரசியல்
இந்த மாவட்டம் சமஸ்தீபூர், உஜியார்பூர் ஆகிய மக்களவைத் தொகுதிகளுக்கு உட்பட்டது.

## சான்றுகள்

## இணைப்புகள்
*  மாவட்ட அரசு தளம்
*  சமஸ்திபூர் மாவட்டத்தைப் பற்றி - பீகார் அரசு 

பகுப்பு:சமஸ்திபூர் மாவட்டம்
பகுப்பு:பீகார் மாவட்டங்கள்
கோபால்ட்(II) ஆக்சைடு

**கோபால்ட்(II) ஆக்சைடு** *(Cobalt(II) oxide  or cobalt monoxide)* என்பது CoO   என்ற மூலக்கூற்று வாய்ப்பாடு கொண்ட ஒரு  கனிம வேதியியல் சேர்மமாகும். சிவப்பு ஆலிவ் பச்சை படிகங்களாக அல்லது சாம்பல் அல்லது கருப்பு தூளாக இச்சேர்மம் தோற்றமளிக்கிறது . பீங்கான் தொழிலில் நீலநிறப் பளிங்கை உருவாக்கும் கூட்டுப்பொருளாகவும் மிளிரியாகவும் வேதித் தொழிற்சாலைகளில் கோபால்ட்(II) உப்புகளைத் தயாரிக்கவும் பயன்படுத்தப்படுகிறது.
## அமைப்பு மற்றும் பண்புகள்

அணிக்கோவை மாறிலி மதிப்பு 4.2615 Å உள்ள பெரிகிளாசு (பாறை உப்பு) அமைப்பை கோபால்ட்(II) ஆக்சைடு படிகங்கள் ஏற்றுள்ளன.

16°செல்சியசு வெப்பநிலைக்குக் கீழ் எதிரயகாந்தப்பொருளாக உள்ளது. 

## தயாரிப்பு
950° செல்சியசு வெப்பநிலையில் கோபால்ட் (II,III) ஆக்சைடு சிதைவடைந்து கோபால்ட்(II) ஆக்சைடாக மாறுகிறது.:
:2 Co3O4 → 6 CoO + O2
வர்த்தகரீதியாக கிடைத்தாலும் கோபால்ட்(II) ஆக்சைடு ஆய்வகங்களிலும் கோபால்ட்(II) குளோரைடு கரைசலை  மின்னாற்பகுப்பு முறையில் தயாரிக்கிறார்கள்

CoCl2 + H2O → CoO + H2 + Cl2.

கோபால்ட் ஐதராக்சைடை வெப்ப நீர்நீக்கம் செய்து பின்னர் வீழ்படிவாக்கும் முறையிலும் கோபால்ட்(II) ஆக்சைடை தயாரிக்கப்படுகிறது.

: CoX + 2 KOH → Co(OH)2 + K2X
: Co(OH)2 → CoO + H2O

## வினைகள்
கோபால்ட்(II) ஆக்சைடு  கனிம அமிலங்களுடன் வினைபுரிந்து தொடர்புடைய கோபால்ட் உப்புகளை உருவாக்குகிறது. 
: CoO + 2 HX → CoX2 + H2O
## பயன்பாடுகள்
பல நூற்றாண்டுகளாக மட்பாண்டத் தொழிலில் வண்ணமூட்டும் முகவராகக் கோபால்ட்(II) ஆக்சைடு பயன்படுத்தப்படுகிறது. இக்கூட்டுப்பொருள் ஆழ்ந்த நீல நிறத்தை (கோபால்ட் நீலம்) வழங்குகிறது. கோபால்ட்(II) ஆக்சைடின் பட்டை இடைவெளி சுமார்  2.4 எலக்ட்ரான் வோல்ட் ஆகும் கோபால்ட் நீலக் கண்ணாடிகளிலும் இது பயன்படுத்தப்படுகிறது. 

## மேற்கோள்கள்

பகுப்பு:கோபால்ட்(II) சேர்மங்கள்
பகுப்பு:ஆக்சைடுகள்
பகுப்பு:ஆக்சிசன் சேர்மங்கள்
பகுப்பு:பாறை உப்பு படிகக் கட்டமைப்பு
சிறுப்பிட்டி

**சிறுப்பிட்டி**, இலங்கையின் யாழ்ப்பாண மாவட்டத்தில் வலிகாமம் கிழக்குப் பிரதேச செயலாளர் பிரிவுக்குள் அடங்கியுள்ள ஒரு ஊராகும். யாழ்ப்பாணம்-பருத்தித்துறை வீதியில் நீர்வேலிக்கும், புத்தூருக்கும் இடையில் அமைந்துள்ள இந்த ஊர் யாழ்ப்பாணத்தில் இருந்து ஏறத்தாழ 14 கி.மீ. தொலைவில் உள்ளது. இவ்வூர், சிறுப்பிட்டி வடக்கு, சிறுப்பிட்டி தெற்கு, சிறுப்பிட்டி மேற்கு, சிறுப்பிட்டி கிழக்கு, சிறுப்பிட்டி மத்தி என ஐந்து பிரிவுகளாகப் பிரிக்கப்பட்டுள்ளது. இவ்வூரைச் சுற்றி புத்தூர், அச்செழு, ஈவினை, நீர்வேலி ஆகிய ஊர்கள் உள்ளன.

## பாடசாலைகள்
சிறுப்பிட்டியில் சிறுப்பிட்டி இந்து தமிழ்க் கலவன் பாடசாலை, சிறுப்பிட்டி அரசாங்க தமிழ்க் கலவன் பாடசாலை என இரண்டு அரசாங்கப் பாடசாலைகள் உள்ளன.

## கோயில்கள்
அவற்றுள் சில:
* சிறுப்பிட்டி வடக்கு இலுப்பையடி முத்துமாரி அம்மன் கோயில்
* சிறுப்பிட்டி மேற்கு பெருதலை சிவன் கோவில்
* சிறுப்பிட்டி மேற்கு ஞானவைரவர் ஆலயம்
* சிறுப்பிட்டி தெற்கு செல்லப்பிள்ளையார் கோயில்
* சிறுப்பிட்டி மத்தி மனோன்மணி அம்பாள் ஆலயம்
* சிறுப்பிட்டி மேற்கு நாகதம்பிரான் ஆலயம்
* சிறுப்பிட்டி கிழக்கு அண்ணமார் ஆலயம்
* சிறுப்பிட்டி தெற்கு ஸ்ரீ பத்திரகாளி அம்மன் ஆலயம்
* சிறுப்பிட்டி வடக்கு ஞானவைரவர் ஆலயம்
* சிறுப்பிட்டி வடக்கு விஷ்ணு துர்க்கா ஆலயம்
* சிறுப்பிட்டி கிழக்கு சிவபூதவராயர் ஆலயம்

## சிறுப்பிட்டியைச் சேர்ந்த ஆளுமைகள்
* சி. வை. தாமோதரம்பிள்ளை

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
மதுபனி மாவட்டம்

**மதுபனி மாவட்டம்** (*Madhubani district*) இந்திய மாநிலமான பீகாரின் மாவட்டங்களில் ஒன்று. இதன் தலைமையகம் மதுபனியில் உள்ளது.

## பொருளாதாரம்
2006ஆம் ஆண்டில், மத்திய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய  250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான மத்திய அரசின் நிதியைப் பெறுகிறது.

## அரசியல்
இந்த மாவட்டம் மதுபனி, ஜஞ்சார்பூர் ஆகிய மக்களவைத் தொகுதிகளுக்கு உட்பட்டது. இந்த மாவட்டத்தை பீகாரின் சட்டமன்றத்துக்கு ஹர்லாக்கி, பேனிபட்டி, கஜவுலி, பாபூபரி, பிஸ்பீ  மதுபனி, ராஜ்நகர், ஜஞ்சார்பூர், புல்பராஸ், லவுகஹா ஆகிய சட்டமன்றத் தொகுதிகளாகப் பிரித்துள்ளனர்.

## மேற்கோள்கள்

## வெளி இணைப்புகள்
* மாவட்ட அரசின் தளம்

பகுப்பு:பீகார் மாவட்டங்கள்
பகுப்பு:மதுபனி மாவட்டம்
கோமுகி அணை

**கோமுகி அணை** (Gomukhi dam) தமிழ்நாடு மாநிலம், கள்ளக்குறிச்சி மாவட்டம் கல்வராயன் மலை வட்டம் கச்சிராபாளையம் என்னும் ஊரிலிருந்து சுமார் 3 கி.மீ தூரத்தில் அமைந்துள்ள ஓர் அணையாகும்.

## வரலாறு
கல்வராயன்மலை அடிவாரத்தில் அமைந்துள்ளது, கோமுகி அணை. காமராஜர் முதல்வராக இருந்த 1963 ஆம் ஆண்டில் இந்த அணை கட்டும் பணி தொடங்கி, பக்தவத்சலம் முதல்வராக இருந்த பொழுது  நவம்பர் 23, 1965ஆம் ஆண்டில் முடிந்து பயன்பாட்டுக்கு வந்தது. கல்வராயன் மலைப் பகுதியில் பெய்யும் மழைநீர் முழுவதும் கல்படை, பொட்டியம், மல்லிகைப்பாடி, பரங்கிநத்தம் ஆகிய ஆறுகளின் வழியாக இந்த அணைக்கு வருகிறது. 360 ஹெக்டேர் நீர்ப்பரப்பு கொண்ட இந்த அணை மூலம் 50-க்கும் மேற்பட்ட கிராமங்களைச் சேர்ந்த 2,024.29 ஹெக்டர் விளைநிலங்கள் பாசன வசதி பெறுகின்றன. இதற்காக அணையில் இருந்து 8,917 மீட்டர் தூரத்துக்கு கால்வாய் செல்கிறது. கோமுகி அணையின் மொத்த கொள்ளளவு 46 அடியாகும். 

## சிறப்புகள்
சுற்றுலா பயணிகளை கவரும் வகையில் குதிரை மீதமர்ந்து நேரு சவாரி செய்யும் சிலை, குறள் எழுதும் திருவள்ளுவர் சிலை, சிவபெருமான் சிலை, காளை மாடு, உழைப்பாளி சிலைகள், கண்கவர் விளக்குகள், காட்சி மேடைகள் இருக்கின்றது.  அருகில் பூங்கா ஒன்று அமைந்துள்ளது. கல்வராயன் மலைக்கு சுற்றுலா செல்பவர்கள் கோமுகி அணையைப் பார்க்க வருகிறார்கள். கல்வராயன்மலையில் உள்ள பெரியார் அருவி, மேகம் அருவி, வெள்ளி அருவிகளை காண்பதற்காக வரும் சுற்றுலாப் பயணிகள் கோமுகி அணைக்கும் வந்து செல்கின்றனர்.

## மேற்கோள்கள்


## புத்தர் சிலை உள்ளது வெளியிணைப்புகள்

*பொலிவு பெறுமா கோமுகி அணை?, தினமணி, திசம்பர் 23, 2013.

பகுப்பு:கள்ளக்குறிச்சி மாவட்டத்திலுள்ள அணைகள்
லாகோர் பல்கலைக்கழகம்

**லாகோர் பல்கலைக்கழகம்**, பாக்கிஸ்தானின் பஞ்சாப் மாகாணத்திலுள்ள லாகோரில் உள்ளது. இது பாக்கிஸ்தானிலுள்ள முதன்மையான தனியார் பல்கலைக்கழகங்களில் குறிப்பிடத்தக்கது. மருத்துவம், பொறியியல், கலை, சமூக அறிவியல் உள்ளிட்ட துறைகளில் பாடம் நடத்தப்படுகிறது. இது லாகோர், இசுலாமாபாத், சர்கோதா, குஜ்ராத், பாக்பட்டான் ஆகிய நகரங்களில் வளாகங்களைக் கொண்டுள்ளது.

## நூலகம்
பல்கலைக்கழகத்துக்குச் சொந்தமான நான்கு நூலகங்கள் உள்ளன. இங்கு முப்பதாயிரத்துக்கும் அதிகமான நூல்கள் உள்ளன.

## சான்றுகள்

## இணைப்புகள்
*  லாகோர் பல்கலைக்கழகத்தின் லாகோர் வளாகத்தின் இணையத்தளம் 
*  லாகோர் பல்கலைக்கழகத்தின் இசுலாமாபாத் வளாகத்தின் இணையத்தளம் 

பகுப்பு:பாக்கித்தானின் பல்கலைக்கழகங்கள்
பகுப்பு:பஞ்சாப் (பாகிஸ்தான்)
பகுப்பு:இலாகூர்
கிரைட்டன் செயல்முறை

**கிரைட்டன் செயல்முறை** *( Creighton process)* என்பது 6 கார்பன்கள் கொண்ட ஆல்ககாலை  ஐதரசனேற்றம் செய்யும் வினை செயல்முறையாகும். இவ்வினையின் வினைபடு பொருள் 2,3,4,5,6-ஐந்தைதராக்சியெக்சனால் என்ற ஒரு ஆல்டிகைடு ஆகும். வினையில் விளைகின்ற பொருள் 1,2,3,4,5,6-எக்சேனெக்சால், ஒரு ஆல்ககாலாகும். விளைபொருளில் வினைபடு பொருளில் இருப்பதைவிட இரண்டு ஐதரசன் அணுக்கள் அதிகமாக உள்ளன. –CHO வேதிவினைக்குழு -CH2OH. வினைக்குழுவால் இடப்பெயர்ச்சி செய்யப்படுகிறது.

கிரைட்டன் செயல்முறை 1920 களில் காப்புரிமை பெற்றுள்ளது

## மேற்கோள்கள்

.

பகுப்பு:பெயர் வினைகள்
திருமதி ஒரு வெகுமதி

**திருமதி ஒரு வெகுமதி** என்பது 1987ஆம் ஆண்டில் விசு இயக்கத்தில் வெளியான ஒரு இந்தியத் தமிழ்த் திரைப்படமாகும். ராஜம் பாலசந்தர், புஷ்பா கந்தசாமி ஆகியோரது கவிதாலயா நிறுவனம் தயாரித்த இத்திரைப்படத்தில் பாண்டியன், எஸ். வி. சேகர், நிழல்கள் ரவி, விசு ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு சங்கர் கணேஷ் இசையமைத்திருந்தார்.

## பாடல்கள்
இத்திரைப்படத்திற்கு சங்கர் கணேஷ் இசையமைத்தனர். பாடல் வரிகளை கவிஞர் வைரமுத்து எழுதியிருந்தார். "பார்த்துச் சிரிக்குது பொம்மை" என்ற பாடல் மாயாமாளவகௌளை இராகத்தில் அமைந்தது.

## மேற்கோள்கள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:விசு இயக்கிய தமிழ்த் திரைப்படங்கள்
பகுப்பு:எஸ். வி. சேகர் நடித்த திரைப்படங்கள்
பகுப்பு:பாண்டியன் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
அச்செழு

**அச்செழு**, இலங்கையின் யாழ்ப்பாண மாவட்டத்தில் வலிகாமம் கிழக்குப் பிரதேச செயலாளர் பிரிவுக்குள் அடங்கியுள்ள ஒரு ஊராகும். சுன்னாகத்தில் இருந்து புத்தூர் நோக்கிச் செல்லும் வீதிக்குத் தெற்கில், சுன்னாகத்தில் இருந்து ஏறத்தாழ 5.5 கி.மீ. தொலைவில் உள்ளது. யாழ்ப்பாணத்தில் இருந்து அச்செழுவுக்கான தூரம் பலாலி வீதி வழியே ஏறத்தாழ 13 கி.மீ.. இவ்வூரைச் சுற்றிலும், புன்னாலைக்கட்டுவன், ஈவினை, சிறுப்பிட்டி, நீர்வேலி, உரும்பிராய் ஆகிய ஊர்கள் காணப்படுகின்றன.

## நிறுவனங்கள்
இவ்வூரில், முதலாம் ஆண்டு முதல் 11 ஆம் ஆண்டு வரையான வகுப்புக்களைக் கொண்ட அச்செழு சைவப்பிரகாச வித்தியாலயம், ஒன்று தொடக்கம் ஐந்தாம் ஆண்டுவரை வகுப்புக்களைக் கொண்ட அச்செழு மெதடிஸ்த மிசன் தமிழ்க் கலவன் பாடசாலை ஆகிய பாடசாலைகள் உள்ளன.

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பொதுநலவாய விளையாட்டுகளில் இந்தியா

**பொதுநலவாய விளையாட்டுகளில் இந்தியா** *()* இதுவரை நடைபெற்றுள்ள 18 போட்டிகளில் பதினான்கு போட்டிகளில் பங்குபெற்றுள்ளது. 1934 ஆம் ஆண்டில் நடைபெற்ற இரண்டாவது காமன்வெல்த் போட்டிகள் முதல் இந்தியா பங்கேற்கத் தொடங்கியது. ஒருமுறை இந்தியாவிலும் இப்போட்டிகள் நடைபெற்றன. 

## போட்டியை நடத்திய நாடு
2010 ஆம் ஆண்டு தில்லியில் காமன்வெல்த் போட்டிகளை இந்தியா நடத்தியது. இன்றுவரையில் அப்போட்டியே இந்தியாவுக்கு பெருமை பெற்றுத்தந்த வெற்றிகரமான  போட்டியாகும். இப்போட்டியில் இந்தியாவின் தடகள விளையாட்டு வீரர்கள் 38 தங்கம், 27 வெள்ளி 36 வெண்கலம் ஆகிய பதக்கங்களை வென்று வெற்றிவாகை சூடினார்கள்.
 
2014 ஆம் ஆண்டு நடைபெற்ற காமன்வெல்த் போட்டிகளில் இந்தியா 64 பதக்கங்களை வென்றது. ( தங்கம்=15, வெள்ளி=30, வெண்கலம்=19)> இந்தியாவிற்கான முதலாவது காமன்வெல்த் பதக்கத்தை ரசீத் அன்வர் என்ற மல்யுத்த விளையாட்டு வீரர் பெற்றுத் தந்தார். இவர் பெரும்பளு பிரிவினருக்கான மல்யுத்தப் போட்டியில் பங்கேற்று இந்தியாவிற்காக ஒரு வெண்கலப் பதக்கத்தைப் பெற்றுத் தந்தார்.

## இந்தியாவின் ஒட்டுமொத்தப் பதக்கங்கள்

## மேற்கோள்கள்

## இவற்றையும் காண்க
* ஒலிம்பிக் போட்டிகளில் இந்தியா
* ஆசிய விளையாட்டுப் போட்டிகளில் இந்தியா

## வெளி இணைப்புகள்
* Delhi 2010 Official website
* Commonwealth Games News 
* India & Commonwealth games 2010: Specific information
புரி தேரோட்டம்

**புரி ரத யாத்திரை** (Ratha Yatra,  (ஒரிய மொழி: ରଥଯାତ୍ରା) என்பது இந்தியாவின், ஒடிசா மாநிலத்தின் புரி கடற்கரை நகரத்தில் ஜெகன்நாதர் கோயிலில் குடி கொண்டுள்ள ஜெகன்நாதர், பலபத்திரர், சுபத்திரை ஆகியோர் ஆண்டு தோறும், தனித்தனியாக மூன்று இரதங்களில் ஏறி, புரி நகரத்தை யாத்திரையாக வலம் வந்து பக்தர்களுக்கு காட்சி அளிப்பதைக் குறிக்கும். இத்தேர்த் திருவிழா ஒன்பது நாட்கள் தொடர்ந்து நடைபெறும்.

ஒடிசா மாநிலத்தின் இந்துப் பண்டிகைகளில் புரி ரத யாத்திரை உலகப் புகழ் பெற்றது. இந்த ரத யாத்திரை திருவிழாவின் போது இந்தியா முழுவதிலிருந்தும் இலட்சக்கணக்கான பக்தர்கள் பங்கு கொள்வர்.

ரத யாத்திரை ஆண்டு தோறும் ஆடி மாதம் இரண்டாம் நாள் துவங்கி தொடர்ந்து ஒன்பது நாட்கள் நடைபெறும். தேரோட்டத்திற்காக ஆண்டுதோறும் புதிய  மரத்தேர்கள் செய்யப்படுகிறது.

தேரோட்டத் திருவிழாவை முன்னிட்டு, 16 சக்கரங்களைக் கொண்ட சிவப்பு, மஞ்சள் நிறத் தேரில் உற்சவ மூர்த்தியான பூரி ஜெகன்நாதரும், 14 சக்கரங்களை கொண்ட சிவப்பு, பச்சை நிறமுடைய தேரில் பலபத்திரரும் 12 சக்கரங்கள் கொண்ட சிவப்பு, கறுப்பு நிறத் தேரில் சுபத்ரா தேவியும் எழுந்தருள்வர்.

பாரம்பரிய வழக்கப்படி, தேரோடும் 'ரத்ன வீதி'யைத்  தங்கத் துடைப்பத்தால் புரி நகர மன்னர் கஜபதி பெருக்கிச் சுத்தம் செய்வார்.

முதலில் பலபத்திரர் தேரும், அதன் பின்னர் சுபத்ரா தேவி எழுந்தருளிய தேர்கள் புறப்பட்ட பின்பு, இறுதியாக ஜெகன்நாதர் எழுந்தருளிய  தேர் புறப்படும்.

*குண்டிச்சா* கோவில் நோக்கிச் செல்லும் ரத யாத்திரியின் ஒரு பகுதியாக, வழியில் உள்ள *மவுசிமா* கோவிலில் ஜெகன்நாதர் ஓய்வு எடுப்பார். அங்கிருந்து மீண்டும் தேர்கள் புறப்பட்டு புரி ஜெகன்நாதர் கோயிலை வந்தடையும்.

தேரோட்டத்திற்காக ஆண்டுதோறும் புதிய மரத்தேர்கள் செய்யப்படுகிறது.

## ரத யாத்திரை படக்காட்சிகள்

File:Puri Rath Yatra by Fergusson.jpg|புரி இரத யாத்திரை ஓவியம்
File:Rue-puri.jpg|பெரிய ரத வீதி 
File:Puri Snana Purnima.JPG|ரத யாத்திரைக்கு புதிய தேர்கள் கட்டுமிடம்
File:Jagannath 7 - Pahandi bije (Large).jpg|புரி ஜெகன்நாதர் தேரில் ஏறப் புறப்படுதல் 
File:Lord Shri Jagannath on His Chariot Nandighosha.jpg|தேரில் ஜெகன்நாதர் 
File:Taladhwaja Rath.jpg|தேர்க் கொடி
File:Kings palace puri.jpg|புரி மன்னரின் அரண்மனை
File:Preparing for car festival of Jagannath, Puri..JPG|ரத யாத்திரைக்கு புதிய தேர்கள் அமைக்கும் பணி
File:Suna Vesha or Golden Attire of Lord Shri Jagannath of Puri.jpg|தங்க கவசத்தில் ஜெகன்நாதர்
File:Rath Yatra Puri 2007 11047.jpg|ரத யாத்திரையை காண வந்த பக்தர்கள்


## இதனையும் காண்க
* புரி ஜெகன்நாதர் கோயில்
* புரி

## மேற்கோள்கள்

## வெளி இணைப்புகள்
* தேரோட்டம் – காணொளி 
* Live Rath Yatra 
* Ratha Yatra Festival
* Rath Yatra Festivals of odisha 
* Lord Jagannath Rath Yatra
* Rath Yatra festival
* Ratha Yatra PURI 
* LordJagannath Rath Yatra, Puri, Odisha – Information and Video
* Orissa government publication on the event
* Rath Yatra 2013 in Ahmedabad 

பகுப்பு:இந்து சமய விழாக்கள்
பகுப்பு:ஒரியப் பண்பாடு
பகுப்பு:இந்து தொன்மவியல்
பகுப்பு:வைணவ விழாக்கள்
பகுப்பு:தேர்த் திருவிழாக்கள்
நன்றி

**"நன்றி"** (*Thanks*) என்பது பொதுவாகத் தான் பெற்ற பலன்/அன்பு/பாராட்டு ஒன்றினை திருப்பிச் செலுத்தும் நன்றி உணர்ச்சியின் வெளிப்பாடு.

**நன்றி** என்பது மேலும் கீழ்க்கண்டவற்றில் குறிப்பிடப்படுகிறது:

## திரைப்படம் மற்றும் தொலைக்காட்சி

* *நன்றி* (Thanks) (தொலைக்காட்சி தொடர்), 1999 அமெரிக்க சிட்காம்
* தேங்க்சு (படம்)(Thanks), 2011 அமெரிக்க எம்பிலிமோல்
*நன்றி (திரைப்படம்), 1984 தமிழ்த் திரைப்படம்

## இசை

### ஆல்பங்கள்

* *நன்றி*, (Thanks) வி-ண்ட்சுன் இசைத் தொகுப்பு.
* *நன்றி* , (Thanks) ஷெல்பி லின்னின் 2013 இசைத் தொகுப்பு
* *நன்றி* , (Thanks) மார்டி க்ரோஸின் 2004 இசைத் தொகுப்பு
* *நன்றி*, (Thanks) இவான் நெவில்லின் 2003 இசைத் தொகுப்பு

### பாடல்கள்

* "நன்றி", *நன்றி* (Thanks) இசைத் தொகுப்பில்  ஷெல்பி லின் பாடல்
* *"நன்றி", (Thanks) மிகவும் இணக்கமான* ஒலிப்பதிவிலிருந்து பிங் கிராஸ்பி எழுதிய பாடல்
* "நன்றி", (Thanks) ஜாக் ஹேமர் பாடல் 1966
* "நன்றி", (Thanks) ஜே. வின்சென்ட் எட்வர்ட்ஸின் பாடல் 1969
* "நன்றி", (Thanks) பிரிடம் இசைக்குழுவின் பாடல் 1971
* "நன்றி!" (Thanks) (GAM பாடல்), GAMஇன் ஜப்பானிய பாடல்
* "நன்றி" (Thanks) (பில் ஆண்டர்சன் பாடல்), பில் ஆண்டர்சன் 1975 
* "நன்றி", (Thanks) *ஜேம்ஸ் கேங் ரைட்ஸ் அகெய்ன்* 1970இல் பாடிய பாடல்
* "நன்றி", (Thanks) வேலான் ஜென்னிங்ஸின் பாடல்

பகுப்பு:பக்கவழி நெறிப்படுத்தல்
செய்ந்நன்றி

[thumb|right| '''செய்ந்நன்றியை''' குறிக்கும் விதமாக [கார்கில் போரில் உயிர் நீத்த ராணுவ வீரர்களுக்கு நினைவுச் சின்னம்]]
**செய்ந்நன்றி** *(Gratitude)* என்பது நமக்கு உதவி செய்தவர்களை மறக்காமல் அவர்களுக்குப் பெரிதும் நன்றி உடையவர்களாக இருக்கும் உணர்வு அல்லது மனப்பாங்கு ஆகும். இது பண்டையக் காலத்திலிருந்து வரும் ஒரு சிறந்த மனப்பாங்காக அனைத்து மதங்களிலும் கூறப்படுகிறது.இந்த மனப்பாங்கு பற்றி விரிவாக திருவள்ளுவர் எழுதிய திருக்குறளிலும், ஆங்கில தத்துவஞானி ஆடம் சிமித் அவர்களும் விளக்கியுள்ளனர். செய்ந்நன்றி, 2000 ஆம் ஆண்டிற்கு பிறகே உளவியல் ரீதியாக முறைப்படி ஆய்வு செய்ய ஆரம்பிக்கப்பட்டது. ஏனெனில் அதற்கு முன்புவரை இஃது ஒரு சிறப்புக் குணமாகத் தோன்றவில்லை. செய்ந்நன்றி என்பது ஒரு குறுகிய கால உணர்ச்சி வசப்படுதல் எனவும் இதன் கால அளவு ஒருவருக்கு ஒருவர் வேறுபடும் எனவும் ஆய்வில் அறிந்துள்ளார்கள்.

## நன்றி
*நன்றி* என்னும் சொல் தமிழ் மொழியில் ஒருவர் செய்த உதவிக்குத் தங்களது உணர்வின் வெளிப்பாடாகக் கூறப்படுவது ஆகும். பல வேளைகளில் விடைபெறும் பொழுதும் இச்சொல் பயன்படுத்தப்படுகிறது. தான் செய்ய வேண்டிய கடமைகளைத் தன்னால் செய்ய இயலாத பொழுது தன் சார்பாகப் பிறர் அச்செயலைச் செய்து முடிக்கும் நேரத்தில் *மிக்க நன்றி* எனச் சொல்வது இயல்பாக உள்ளது. தமிழ்ப் பெருநூலான திருக்குறள் செய்ந்நன்றியறிதல் என்னும் ஒரு அதிகாரத்தையே படைத்து நன்றியின் பெருமையைக் கூறியுள்ளது.

## திருக்குறள்
திருவள்ளுவர் எழுதிய திருக்குறளில் செய்ந்நன்றி அறிதல் என்ற அதிகாரத்தில் உதவி செய்தவற்கு செய்ந்நன்றியுடன் இருப்பதைப் பற்றி விளக்கியுள்ளார்.
உதாரணமாக:

:**101. செய்யாமல் செய்த உதவிக்கு **
::** வானகமும் ஆற்ற லரிது.**
::*தானாக முன் வந்து செய்யும் உதவிக்கு ஈடான செயல் இரு உலகங்களிலும் அரிது.

## கடன்பட்டதன்மையுடன் ஒப்பிடுதல்
செய்ந்நன்றி என்பது கடன்பட்டதன்மை அன்று. இதை திருவள்ளுவர்  எழுதிய திருக்குறளில் தெளிவாக விளக்கியுள்ளார்.
:**103. பயன்தூக்கார் செய்த உதவி நயன்தூக்கின்**
:: **நன்மை கடலின் பெரிது.**
::*ஆதாவது ஒருவன் கடன் குடுத்தால் மட்டுமே திருப்பி அதை எதிர்பார்க்க வேண்டும். ஆனால் பயன் கருதாது ஒருவர் செய்த உதவி, கடலை விடப் பெரியது என விளக்கியுள்ளார்.

## ஊக்கப்படுத்தும் நடத்தை
செய்ந்நன்றி எதிர்கால சமுதாயத்தை வலிமைமிக்கதாக மாற்றும். ராணுவ வீரர்களுக்குச் செய்யப்படும் செய்ந்நன்றி, பிறரையும் ராணுவத்தில் சேர ஊக்கப்படுத்தும். இரு தங்க நகை வணிகக் கடையில் செய்த ஆய்வில், செய்ந்நன்றியுடன், கடை இலாபம் அடையும் போது வாடிக்கையாளர்களை அழைத்து நன்றி தெரிவிக்கும் கடை 70% வணிகத்தை அதிகரித்துள்ளது எனவும், இதைச் செய்யத் தவறிய கடை 30% வணிகத்தை மட்டும் அதிகரித்துள்ளது எனவும் அறியப்பட்டது. மேலும் ஒரு ஆய்வில் உணவு விடுதியில் வாடிக்கையாளர்களுக்கு நன்றி சொல்லும் ஊழியர்கள் அதிக படி (tips) பெறுகிறார்கள் எனவும் அறியப்பட்டது.

## வெளி இணைப்புகள்

*  செய்ந்நன்றி அறிதல்

## மேற்கோள்கள்

பகுப்பு:உணர்ச்சிகள்
அறிஞர் அண்ணா அரசினர் கலைக் கல்லூரி, விழுப்புரம்

**அறிஞர் அண்ணா அரசினர் கலைக் கல்லூரி, விழுப்புரம்** (*Arignar Anna Govt. Arts College, Villupuram*) என்பது இந்தியாவின் தமிழ்நாட்டில் விழுப்புரம் மாவட்டத்தில் செயற்பட்டுவரும் தமிழக அரசின் கலைக் கல்லூரிகளில் ஒன்றாகும். இக்கல்லூரி 1965ஆம் ஆண்டில் தொடங்கப்பட்டது. தற்போது அண்ணாமலை பல்கலைக்கழகத்தின் இணைப்புக் கல்லூரியாக செயற்பட்டு வருகிறது.

இக்கலைக் கல்லூரியானது விழுப்புரம் நகரில் உள்ள கீழ்ப்பெரும்பாக்கத்தில் அமைந்துள்ளது. இக்கல்லூரி, இரு பிரிவுகளாகச் செயல்படுகிறது. இங்கு கற்பிக்கப்படும் பாடங்கள்:

## இளங்கலை பாடங்கள்
* தமிழ்
* ஆங்கிலம்
* வரலாறு
* பொருளாதாரம்
* வணிகவியல்

## முதுகலை பாடங்கள்
* தமிழ்
* ஆங்கிலம்
* வரலாறு
* பொருளாதாரம்
* வணிகவியல்

## இளநிலை அறிவியல் பாடங்கள்
* கணிதம்
* புள்ளியியல்
* இயற்பியல்
* வேதியியல்
* தாவரவியல்
* விலங்கியல்
* கணினி பயன்பாட்டியல்
* கணினி அறிவியல்

## முதுநிலை அறிவியல் பாடங்கள்
* கணிதம்
* இயற்பியல்
* வேதியியல்
* தாவரவியல்
* தகவல் தொழில்நுட்பவியல்

## ஆய்வியல் நிறைஞர்
* தமிழ்
* ஆங்கிலம்
* பொருளியல்
* வரலாறு
* வணிகவியல்
* கணிதம்
* வேதியியல்
* கணினி அறிவியல்

## முனைவர் பட்டம்
* தமிழ்
* ஆங்கிலம்
* வரலாறு
* வணிகவியல்
* பொருளியல்
* கணிதம்
* வேதியியல்
* இயற்பியல்
* தாவரவியல்
* கணினி அறிவியல்

## மேற்கோள்கள்

பகுப்பு:விழுப்புரம் மாவட்டத்திலுள்ள அரசினர் கலைக் கல்லூரிகள்
பகுப்பு:திருவள்ளுவர் பல்கலைக்கழக இணைவுக்கல்லூரிகள்
பகுப்பு:அண்ணாமலைப் பல்கலைக்கழக இணைவுக் கல்லூரிகள்
அரசு கலைக் கல்லூரி, கோயம்புத்தூர்

**அரசு கலைக் கல்லூரி, [[கோயம்புத்தூர்]]** *(Government Arts College, Coimbatore*) தமிழ்நாட்டில் கோயம்புத்தூர் நகரின் மையத்தில் 13.6 ஏக்கர் நிலத்தில் அமைந்துள்ள மிகத்தொன்மையான கல்வி நிலையங்களில் ஒன்றாகும். தன்னாட்சித் தகுதி பெற்ற இக்கல்லூரி பாரதியார் பல்கலைக்கழகத்தின் இணைவு பெற்ற கல்லூரியாக உள்ளது. மத்திய மனிதவளத் துறை 2018ஆம் ஆண்டு வெளியிட்ட பல்கலைக்கழகங்கள் மற்றும் கல்லூரிகளுக்கான தரவரிசைப் பட்டியலில் இக்கல்லூரி 33 ஆவது இடம் பிடித்தது.

## வரலாறு
1852ஆம் ஆண்டில் ஆங்கிலத்தைத் தாய் மொழியாகக் கொண்டவர்களுக்கான ஆங்கிலோ இந்தியன் பள்ளியாக இக்கல்லூரி தொடங்கப்பட்டது. பின்னர் 1861ஆம் ஆண்டில் இப்பள்ளி ஓர் இடைநிலைப் பள்ளியாக மாறியது. இதன் பிறகு, 1867ஆம் ஆண்டில் ஓர் உயர் நிலைப் பள்ளியாகத் தரம் உயர்வு பெற்றது. தொடர்ந்து 1868ஆம் ஆண்டு முதல் இளங்கலை படிப்பிற்கு முன்னதான துவக்கக்கலை வகுப்புகள் இங்கு தொடங்கப்பட்டன. 1870ஆம் ஆண்டு இரண்டாம் நிலை கல்லூரியாக உயர்த்தப்பட்டது. சென்னை பல்கலைக்கழகம் அமைக்கப்படும் முன்னரே 1964ஆம் ஆண்டு முதல் இக்கல்லூரி முதுகலை கல்லூரியாக தரமுயர்த்தப்பட்டது. இக்கல்லூரியின் மாணவர்கள் இந்திய விடுதலை இயக்கத்திலும் கலந்து கொண்டனர் என்பது குறிப்பிடத்தக்கது.

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* கோயம்புத்தூர் மாவட்டத்திலுள்ள கல்வி நிலையங்கள்

## மேற்கோள்கள்

## புற இணைப்புகள்
* அதிகாரப்பூர்வ இணையதளம்

பகுப்பு:கோயம்புத்தூர் மாவட்டத்திலுள்ள அரசினர் கலைக் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
சாக்கோட்டை அமிர்தகலேசுவரர் கோயில்

**திருக்கலயநல்லூர் அமிர்தகலசநாதர் கோயில்** அல்லது **சாக்கோட்டை அமிர்தகலேசுவரர் கோயில்** என்பது சுந்தரர் பாடல் பெற்ற ஒரு திருத்தலம் ஆகும். தேவாரப்பாடல் தலங்களில் இது 131வது திருக்கோயில் ஆகும். தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் 68ஆவது சிவத்தலமாகும். கோட்டை சிவன் கோயில் என்பது நடைமுறைப் பெயர்.

## திருத்தலப்பாடல்
இத்தலத்தின் திருத்தலப்பாடல் சுந்தரரால் அருளப்பெற்றது.

குரும்பைமுலை மலர்க்குழலி கொண்டதவங் கண்டு
    குறிப்பினொடுஞ் சென்றவள்தன் குணத்தினைநன் கறிந்து
விரும்பும்வரங் கொடுத்தவளை வேட்டருளிச் செய்த
    விண்ணவர்கோன் கண்ணுதலோன் மேவியஊர் வினவில்
அரும்பருகே சுரும்பருவ அறுபதம்பண் பாட
    அணிமயில்கள் நடமாடும் அணிபொழில்சூழ் அயலின்
கரும்பருகே கருங்குவளை கண்வளருங் கழனிக்
    கமலங்கள் முகமலருங் கலயநல்லூர் காணே ...

## அமைவிடம்
இக்கோயில் கும்பகோணம்-வலங்கைமான் சாலையில் கும்பகோணத்திலிருந்து 3 கி.மீ. தொலைவில் உள்ளது.

## கும்பகோணம் சப்தஸ்தானம்
சித்திரை மாதத்தில் நடைபெறும் சப்தஸ்தான விழாவில் கும்பகோணம் ஆதிகும்பேஸ்வரர் மங்களநாயகியுடன் அதிவிநோதமாக அலங்கரிக்கப்பட்ட பல்லக்கில்  திருக்கலயநல்லூர், தாராசுரம், திருவலஞ்சுழி, சுவாமிமலை, கொட்டையூர், மேலக்காவேரி ஆகிய  தலங்களுக்கு எழுந்தருளி காட்சி கொடுத்துத் திரும்புவார். 
கும்பகோணம் சப்தஸ்தானத்தில் இத்தலமும் ஒன்று. சப்தஸ்தானங்கள் என அழைக்கப்படும் கும்பகோணம் ஆதி கும்பேசுவரர் கோயில், திருக்கலயநல்லூர் அமிர்தகலசநாதர் கோயில், தாராசுரம் ஆத்மநாதசுவாமி கோயில், திருவலஞ்சுழி கபர்தீஸ்வரர் கோயில்,  கும்பகோணம் கோடீஸ்வரர் கோயில்,  மேலக்காவேரி கைலாசநாதர் கோயில் மற்றும் சுவாமிமலை சுந்தரேஸ்வரசுவாமி கோயில், சுவாமிமலை ஆகிய ஏழு ஊர்களில் நடக்கும் ஏழூர்த் திருவிழாவில் கும்பகோணம் முதலிடத்தைப் பெறுகிறது. சப்தஸ்தானப் பல்லக்கின் வெள்ளோட்டம் 7 பிப்ரவரி 2016இல் நடைபெற்றது. 21 ஏப்ரல் 2016 மகாமகக்குளத்தில் தீர்த்தவாரி நிகழ்ச்சியைத் தொடர்ந்து 23 ஏப்ரல் 2016 அன்று ஏழூர்ப் பல்லக்குத் திருவிழா என்னும் விழா நடைபெற்றது. விழா நாளில் பல்லக்கு இக்கோயிலுக்கு வந்து சென்றது.

## தல வரலாறு
 
ஊழிக்காலத்தில் உயிர்களை அடக்கிய கலசம் இங்கு தங்கியதால் கலசநல்லூர் என அழைக்கப்படுகிறது. சாக்கியர் (பௌத்தர்கள்) இங்கு அதிகம் வாழ்ந்ததாலும், சாக்கிய நாயனாரால் வழிபடப்பட்ட தலம் என்பதாலும் சாக்கியர் கோட்டை என அழைக்கப்பட்டு அதுவே பின் மருவி சாக்கோட்டை என ஆனது என்பர்.

## இறைவன், இறைவி
இக்கோயிலிலுள்ள இறைவன் அமிர்தகலசநாதர் எனப்படுகிறார்.  இறைவி அமிர்தவல்லி (அமிர்தவல்லிநாயகி).

## குடமுழுக்கு
மகாமகத்தை முன்னிட்டு கும்பகோணத்தில் பெரும்பாலான கோயில்களில் குடமுழுக்கு நடைபெறும் நிலையில் இக்கோயிலில் அக்டோபர் 22, 2015இல் குடமுழுக்கு நடைபெற்றது.

## சைவக் கோயில்கள்
* கும்பேஸ்வரர் கோயில் 
* நாகேஸ்வரர் கோயில்
* காசி விஸ்வநாதர் கோயில்
* சோமேஸ்வரர் கோயில்
* கோடீஸ்வரர் கோயில்
* காளஹஸ்தீஸ்வரர் கோயில்
* கௌதமேஸ்வரர் கோயில்
* பாணபுரீஸ்வரர் கோயில்
* அபிமுகேஸ்வரர் கோயில்
* கம்பட்ட விஸ்வநாதர் கோயில்
* ஏகாம்பரேஸ்வரர் கோயில்

## அக்டோபர் 22, 2015 கும்பாபிஷேகம் படத்தொகுப்பு

File: Sakkottai7.jpg|
File: Sakkottai8.jpg|
File: Sakkottai16.jpg|
File: Sakkottai13.jpg|
File: Sakkottai14.jpg|
File: Sakkottai19.jpg|
File: Sakkottai11.jpg|


## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

பகுப்பு:கும்பகோணத்திலுள்ள சிவன் கோயில்கள்
பகுப்பு:தேவாரம் பாடல் பெற்ற சிவன் கோயில்கள்
பகுப்பு:காவேரி தென்கரை சிவன் கோயில்கள்
அக்கினி நட்சத்திரம்

கோடை காலத்தில் வெயில் மிகக் கடுமையாக இருக்கும் காலம் **அக்கினி நட்சத்திரம்**, **அக்கினி நாள்** அல்லது** கத்தரி வெயில்** () என்று அழைக்கப்படும். இது ஒவ்வோர் ஆண்டும் தமிழ்ப் பஞ்சாங்கப்படி ஞாயிறு (சூரியன்) பரணி விண்மீன் மூன்றாம் பாதத்தில்  தொடங்கி கிருத்திகை மீன் முழுவதும் வலம்வரும் காலகட்டமாகும். சூரியன் மேட இராசியில் உலவும் உச்ச வெயில் காலம் அக்னி நட்சத்திரம் எனப்படும். அருச்சுனன் காண்டாவனம் எனும் இந்திரனின் வனத்தை எரித்த காலம் எனக் கூறப்படுகின்றது. அக்னி நட்சத்திர தோசம் என்று ஒரு தோசமும் ஜோசியத்தில் உள்ளதாக கூறப்படுகிறது.

## தாக்கம்
இக் காலத்தில் பல முதியவர்கள் வெயிலின் கொடுமையால் (Heat Stroke) இறப்பதுண்டு. ஊர்ப்புறத்தில் இக்காலத்தில் கோழி முட்டைகளை அடை கூட்டினால் அவை அதிக வெப்பத்தால் கூமுட்டையாகி விடுமென்ற நம்பிக்கையிருப்பதால் கத்தரி வெயில் முடிந்த பின்னரே கோழிகளை அடைகாக்க அனுமதிப்பர்.

## வழிபாடு
அக்னி நட்சத்திரத்தின் போது, திருவண்ணாமலையில் உள்ள அருணாச்சலீஸ்வரருக்கு தாராபிஷேகம் செய்யப்படுவது வழக்கமாக உள்ளது.

## குறிப்புகளும் மேற்கோள்களும்


## வெளி இணைப்புகள்
* அக்னி நட்சத்திரம் குறித்த செய்திகள்

பகுப்பு:காலநிலை
பகுப்பு:இந்திய வானியல்
ஜஸ்ரின் ஞானப்பிரகாசம்

பேரருட்திரு **ஜஸ்ரின் பேனார்ட் ஞானப்பிரகாசம்** (Right Reverend *Justin Bernard Gnanapragasam*, பிறப்பு: 13 மே 1948) இலங்கைத் தமிழ் கத்தோலிக்கக் குருக்களும், தற்போதைய உரோமன் கத்தோலிக்க யாழ்ப்பாண ஆயரும் ஆவார்.

## ஆரம்ப வாழ்க்கை
ஞானப்பிரகாசம் 1948 மே 13 இல் இலங்கையின் வடக்கே கரம்பொன் என்ற ஊரில் பிறந்தார். ஊர்காவற்துறை புனித அந்தோனியார் கல்லூரியிலும், யாழ்ப்பாணம் சம்பத்தரிசியார் கல்லூரியிலும் கல்வி கற்றார். பள்ளிப் படிப்பை முடித்துக் கொண்ட பின்னர் கண்டி தேசிய குருமடத்திலும், பின்னர் புனேயில் உள்ள பாப்பிறைக் குருமடத்திலும் கற்று இறையியலில் இளங்கலைப் பட்டம் பெற்றார்.

## பணி
ஞானப்பிரகாசம் 1974 ஏப்ரலில் குருநிலைப்படுத்தப்பட்டார். கிளிநொச்சி, வலைப்பாடு (1974-75), உருத்திரபுரம் (1975-76), இளவாலை (1976-79) ஆகிய இடங்களில் துணைக்குருக்களாகப் பணியாற்றினார். 1979-80 காலப்பகுதியில் இங்கிலாந்து ஹல் பல்கலைக்கழகத்தில் படித்து பொதுப்படையான இறையியலில் பட்டம் பெற்றார். பின்னர் இலங்கை திரும்பி இளவாலை மாரீசன்கூடல் கோவிற்பற்று குருக்களாகவும், இளவாலை புனித என்றீசு கல்லூரியில் துணைத் தலைவராகவும் (vice-rector, 1980-85) பணியாற்றினார். 1982-1984 காலப்பகுதியில் யாழ்ப்பாணப் பல்கலைக்க்ழகத்தில் கிறித்தவ நாகரிகத் துறையில் விரிவுரையாளராகப் பணியாற்றினார்.

1986 இல் மீண்டும் இங்கிலாந்து சென்று சவுத்தாம்ப்டனில் கல்வியியல் அறிவியல் பயின்று 1989 இல் பட்டம் பெற்றார். பின்னர் இளவாலை புனித என்றீசு கல்லூரியின் தலைவராகவும் (1990-94), இளவாலை Deanery இன் பீடாதிபதியாகவும் (1995-02), யாழ்ப்பாணக் குருமடத்தின் வருகைதரு பேராசிரியராகவும் (1992-06), யாழ்ப்பாணம் சம்பத்தரிசியார் கல்லூரியின் தலைவராகவும் (2002-07) பணியாற்றினார்.

20007 ஆம் ஆண்டில் யாழ்ப்பாண மறைமாவட்டத்தின் ஆயர் பொதுப் பதில்குருவாக நியமிக்கப்பட்டார். 1998 முதல் 2014 வரை யாழ்ப்பாணப் பல்கலைக்கழகத்தின் மூதவை உறிப்பினராகவும் பணியாற்றினார். 2015 அக்டோபரில் 11-வது யாழ்ப்பாண ஆயராக திருத்தந்தை பிரான்சிசுவினால் நியமிக்கப்பட்டார்.

## மேற்கோள்கள்

பகுப்பு:1948 பிறப்புகள்
பகுப்பு:யாழ்ப்பாணம் சம்பத்தரிசியார் கல்லூரி பழைய மாணவர்கள்
பகுப்பு:யாழ்ப்பாணம் உரோமன்-கத்தோலிக்க ஆயர்கள்
பகுப்பு:வாழும் மக்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கையின் வட மாகாண நபர்கள்
சீசியம் நைட்ரேட்டு

**சீசியம் நைட்ரேட்டு** *(Caesium nitrate)* என்பது  CsNO3. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பட்டாசு மற்றும் வானவெடிகளில் நிறம்வழங்கி மற்றும் ஆக்சிசனேற்றியாகப் பயன்படுத்தப்படுகிறது. வெடிக்கத் தூண்டும் பொருள் மற்றும் ஒளியூட்டும் கிளாரொளி முதலியனவற்றை இதற்கு உதாரணமாகக் கூறலாம். 852.113 நா.மீ மற்றும்  894.347 நா.மீ என்ற சக்திவாய்ந்த இரண்டு நிறமாலை வரிகள் சீசியம் உமிழ்வுக்கு காரணமாகின்றன.
  
அகச்சிவப்பு அலைமாலையியல், எக்சு கதிர் ஒளிரும் பொருள் மற்றும் மினுமினுப்பு எண்ணிகளில் சீசியம் நைட்ரேட்டு பட்டகங்கள் பயன்படுகின்றன. ஒளியியல் கண்ணாடிகள் மற்றும் வில்லைகள் தயாரிப்பிலும் இச்சேர்மம் பயன்படுத்தப்படுகிறது. பிற காரவுலோக நைட்ரேட்டுகள் போலவே இலேசான சூடுபடுத்தலில் சீசியம் நைட்ரேட்டும் சிதைவடைந்து சீசியம் நைட்ரைட்டைக் கொடுக்கிறது.
 
சீசியம் உலோகம் வழக்கத்திற்கு மாறான இரண்டு அமில நைட்ரேட்டுகளாக உருவாகிறது. அவை CsNO3•HNO3 மற்றும் CsNO3•2HNO3  உருகுநிலை 100° செல்சியசு மற்றும் 36-38° செல்சியசு கொண்டவை என்று விவரிக்கப்படுகின்றன.

## மேற்கோள்கள்

## புற இணைப்புகள்
*Cesium Compounds:  Nuclear Power Plant Emissions 
*HSNO Chemical Classification Information Database

பகுப்பு:சீசியம் சேர்மங்கள்
பகுப்பு:நைட்ரேட்டுகள்
பகுப்பு:வானவெடி நிறம் வழங்கிகள்
பகுப்பு:ஆக்சிசனேற்றிகள்